paragraph_text: Od Lark Risea do Candleforda je BBC-jeva televizijska adaptacija poluautobiografskih romana Flore Thompson. Radnja serije smještena je u 1880-e godine i prikazuje posljednje proplamsaje načina života koji je nestao bez traga kad je viktorijanska Engleska zakoračila u 20. stoljeće. Serija se oslanja na raskošnu galeriju likova i glumačku postavu koja zna dočarati malene sukobe, kao i romantične zaplete i nesporazume između sićušnoga Lark Risea i bjelosvjetski usmjerenoga Candleforda.